Diari Oficial de la Generalitat Valenciana


Sumari del DOGV 9483, del 02-12-2022 (2022/11430)

RESOLUCIÓ de 25 de novembre de 2022, de la Direcció General de Medi Natural i Avaluació Ambiental, per la qual s'ordena la publicació de la declaració ambiental i territorial estratègica complementària del Pla especial de l'àrea logística de Sagunt, al terme municipal de Sagunt. Expedient 008/9077-UPO.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9483

Data del DOGV
:   02-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11956


Data del document
:   25-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Sagunt
    * impacte ambiental

RESOLUCIÓ de 25 de novembre de 2022, de la Direcció General de Medi Natural i Avaluació Ambiental, per la qual s'ordena la publicació de la declaració ambiental i territorial estratègica complementària del Pla especial de l'àrea logística de Sagunt, al terme municipal de Sagunt. Expedient 008/1501-RTF. [2022/11100]  
De conformitat amb l'article 56.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, pel qual s'estableix la publicació en el Diari Oficial de la Generalitat Valenciana de la declaració ambiental, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica complementària corresponent a l'expedient 008/1086-BJI Sagunt (València).  
  
«Declaració ambiental i territorial estratègica complementària del Pla especial de l'àrea logística de Sagunt.  
  
Tràmit: avaluació ambiental de Pla.  
Promotor: Direcció General Obres Públiques, Transports i Mobilitat Sostenible.  
Autoritat substantiva: consellera de Política Territorial, Obres Públiques i Mobilitat.  
Localització: Sagunt (València).  
Expedient: 008-2019-EAE.  
La Comissió d'Avaluació Ambiental, en la sessió realitzada el 21 de novembre de 2022, va adoptar el següent,  
Acord  
Vista la proposta de la declaració ambiental i territorial estratègica complementària del Pla especial de l'àrea logística de Sagunt, en els termes següents:  
La Comissió d'Avaluació Ambiental va acordar emetre la declaració ambiental i territorial estratègica (DATE) del Pla especial de l'àrea logística de Sagunt en la sessió realitzada el 17 de febrer de 2022, de conformitat amb el que s'estableix en el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP).  
  
L'objecte de la declaració ambiental i territorial estratègica (DATE) és avaluar la integració dels aspectes ambientals en la proposta de pla o programa subjecte a avaluació ambiental estratègica ordinària d'acord amb el TRLOTUP. Per a això, es verifica tot el procediment seguit i s'hi analitzen els impactes que es deriven de l'aplicació del Pla i s'estableixen, si escau, les condicions finals que s'hagen d'incorporar-hi abans de la seua aprovació. En el cas d'aquest Pla especial se'n van establir huit.  
  
Una vegada emesa la DATE i abans de l'aprovació definitiva del pla, l'òrgan promotor considera que és necessari modificar la dimensió de les parcel·les (al voltant d'1 milió de m²) amb la finalitat d'adaptar-les als requeriments de la demanda. La introducció d'aquest canvi ha generat l'alteració de l'ordenació, tant detallada com estructural, i, per tant, cal la seua avaluació ambiental. S'aprofita aquesta circumstància per a incorporar les determinacions finals que s'assenyalaven en la DATE emesa, circumstàncies ambdues que generen la necessitat d'elaborar una nova DATE complementària a la ja emesa.  
  
a) Antecedents: DATE de 17 de febrer de 2022  
Les huit condicions finals que s'establien en la DATE del Pla especial emesa el 17 de febrer de 2022 són les següents:  
«1. S'ha d'aclarir en la memòria que l'àmbit del Pla no se cenyeix exclusivament al sector de sòl urbanitzable creat sinó que també afecta el sòl no urbanitzable mitjançant la creació de la zona ZRP-AG1, sòl rural protegit agrícola, com a corredor ambiental. En aquest mateix sentit, és necessari que s'elabore la fitxa de la zona ZRP-AG1 en els termes especificats en l'annex V del TRLOTUP.  
2. S'han de canviar les ordenances en els termes descrits en l'apartat D.7.  
3. El projecte d'urbanització se sotmetrà al procediment d'avaluació d'impacte ambiental. Aquest adjuntarà un estudi on es concrete amb major precisió la petjada de carboni, es determine el guany produït per les zones verdes, la pèrdua pels camps de cítrics eliminats i les característiques, si cal, de la reforestació del sòl forestal. Per a poder realitzar aquest serà necessari que el projecte d'urbanització estudie amb precisió l'enjardinament que es realitzarà en les zones verdes.  
  
En el cas que siga necessària la reforestació de sòl forestal, el seu import i execució s'inclourà en el projecte d'urbanització. L'execució de les mesures correctores coincidirà temporalment amb les de la resta de la urbanització.  
Tal com es preveu en el pla, també estudiarà el manteniment de la funcionalitat de la xarxa de séquies, els sistemes SUDS (sistemes urbans de drenatge sostenible), la recuperació de l'aigua de condensació procedent dels equips de refrigeració i el tractament de l'aigua depurada.  
  
Les connexions viàries que són a càrrec del sector s'inclouran en aquest projecte d'urbanització.  
Aquest projecte adoptarà mesures per a minorar la contaminació lumínica que poguera produir-se i inclourà les actuacions previstes en l'Estudi del corredor territorial i biològic.  
4. En la fitxa de gestió del Pla s'inclourà:  
\* La necessitat d'implantar una estació amb mesurament en continu, la qual s'ha d'integrar en la Xarxa Valenciana de Vigilància i Control de la Contaminació Atmosfèrica, la ubicació de la qual haurà de ser supervisada i consensuada amb la Direcció General de Qualitat i Educació Ambiental.  
\* El subministrament hídric procedirà de la font indicada per la Confederació Hidrogràfica del Xúquer en el seu informe d'1 de desembre de 2021: «Que la font primera i principal de subministrament per a les actuacions proposades siguen les instal·lacions de dessalinització. Una vegada esgotat aquest recurs, en cas de pretendre nous increments, aquests podran procedir de la conducció Túria-Sagunt». Haurà de tramitar-se l'oportuna concessió per al seu aprofitament.  
\* La necessitat d'estudiar la petjada de carboni en el projecte d'urbanització.  
\* La redacció en el projecte d'urbanització d'un pla de seguretat contra el risc d'accidents on haurà de tindre's en compte la incidència de les sis activitats situades fora del sector (i que es descriuen en l'apartat 3.5.7 de l'EATE).  
\* Es recomana que es revise la quantia de l'edificabilitat total del sector perquè es quadre amb la suma de les edificabilitats parcials de cada parcel·la.  
5. S'haurà de descriure la solució gràfica dels accessos viaris l'execució dels quals es vincula al sector i haurà de reflectir-se en la part amb eficàcia normativa (per exemple en les fitxes) i no únicament en la memòria justificativa, ja que no té aquesta eficàcia.  
6. En els indicadors de seguiment s'han d'incloure els relatius al manteniment i funcionament del corredor ecològic.  
7. S'han d'incloure en el pla especial proposat, amb els canvis derivats de les determinacions anteriors, les modificacions assenyalades en el «document de conclusions dels informes sectorials a la proposta de Pla especial de l'àrea logística de Sagunt» elaborat al desembre de 2021, en el «document complementari a l'emés al desembre de 2021...» elaborat al gener 2022 i en l'informe del Servei de Planificació, de 15 de febrer de 2022.  
8. Abans de l'aprovació definitiva del Pla s'haurà d'obtindre el pronunciament definitiu del Servei d'Infraestructura Verda i Paisatge, de la Direcció General de Cultura i Patrimoni i de la Demarcació de Carreteres de l'estat referents a l'afecció paisatgística, sobre el patrimoni cultural i les connexions viàries.»  
  
b) Sol·licitud d'emissió d'una DATE complementària  
b.1) Documentació presentada:  
El 9 de novembre de 2022, la Direcció General Obres Públiques, Transports i Mobilitat Sostenible remet la nova proposta del Pla especial de l'àrea logística de Sagunt i el seu expedient d'avaluació ambiental i territorial estratègica, amb els continguts següents:  
Expedient d'avaluació ambiental i territorial:  
- Estudi ambiental i territorial estratègic (octubre del 2022)  
- Informe de modificacions introduïdes en el pla. Inclou la participació pública amb la llista de les consultes realitzades.  
- Informe sobre minoració d'estàndards dotacionals.  
- Còpia dels informes rebuts a les consultes efectuades.  
- Al·legacions presentades durant el termini legalment establit.  
- Document de resposta als informes i al·legacions (octubre del 2022) amb els resultats del pla de participació pública i la descripció de com s'han pres en consideració en la proposta de pla o programa.  
  
- Resolució de 2 de novembre de 2022, de la directora general d'Obres Públiques, Transports i Mobilitat Sostenible, sobre la incorporació de les modificacions derivades de la participació pública.  
Proposta de pla especial (octubre 2022):  
\* Memòria informativa.  
\* Memòria justificativa.  
\* Ordenances.  
\* Fitxes de zona i gestió.  
\* Plànols sense eficàcia normativa.  
\* Plànols amb eficàcia normativa.  
- Estudis complementaris:  
\* Estudi de paisatge.  
\* Estudi d'accessos ferroviaris.  
\* Estudi d'accessos viaris.  
\* Pla de mobilitat.  
\* Estudi d'arqueologia i patrimoni cultural.  
\* Estudi de connectivitat territorial i ecològic.  
\* Estudi hidrològic, climatològic i de drenatge.  
\* Estudi de recursos hídrics.  
\* Estudi acústic.  
\* Estudi de la petjada de carboni i de dispersió de contaminants.  
\* Informe de perspectiva de gènere.  
\* Estudi de viabilitat econòmica.  
\* Estudi de sostenibilitat econòmica.  
El 18 de novembre de 2022 s'ha presentat documentació complementària relativa a la participació pública i resolució favorable de la consellera a la minoració d'estàndards.  
b.2) Procés d'avaluació:  
- Com a recordatori cal assenyalar les dates més rellevants del procediment d'avaluació ambiental efectuat fins a l'emissió de la DATE:  
  
  
Presentació de la sol·licitud d'inici del procediment 27.12.18  
Emissió del document d'abast. 31.10.19  
Participació pública i consultes de la versió preliminar del pla, de l'EATE i la resta de documentació exigible, durant un període mínim de 45 dies.  
Data de publicació en el DOGV: 05.03.21  
Resolució d'incorporació de modificacions derivades de la participació pública 19.10.21  
Sol·licitud d'emissió de la DATE 22.12.21  
Presentació documentació completa per a l'emissió de la DATE 28.01.22  
  
  
- Posteriorment a l'emissió de la DATE (el 17.02.22) cal destacar els processos següents:  
  
Ordre de la consellera de Política Territorial, Obres Públiques i Mobilitat per a modificar el Pla especial 08.07.22  
Participació pública i consultes de les modificacions introduïdes en el Pla especial, durant un període de 20 dies. Data de publicació en el DOGV: 15.07.22  
Resolució d'incorporació de modificacions derivades de la participació pública 02.10.22  
Sol·licitud d'emissió de la DATE complementària 09.11.22  
  
  
- Durant aquest últim període de participació pública es van presentar 84 al·legacions per part dels particulars. Principalment són propietaris del sòl que requereixen una major compensació econòmica, la consideració de ZRP-AG com una càrrega del sector, o bé sol·licitud del fet que la seua parcel·la siga expropiada en trobar-se en la zona de protecció de la carretera. Totes han sigut desestimades.  
- La Direcció General d'Obres Públiques, Transports i Mobilitat Sostenible va sol·licitar informes a les administracions següents:  
  
Sol·licitud Informe Administració pública consultada / empresa subministradora / interessats o interessades  
15.07.22   
31.08.22  
02.09.22  
22.09.22 Direcció Territorial d'Agricultura i Medi Ambient  
  
\* Secció Forestal  
\* Servei d'Agricultura  
\* Servei Territorial de Medi Ambient (zona humida)  
15.07.22   
07.09.22  
02.09.22 Subdirecció General del Medi Natural  
\* Servei Gestió d'Espais Naturals Protegits  
\* Servei Vida Silvestre i Xarxa Natura 2000  
15.07.22 28.07.22 DG Qualitat i Educació Ambiental: Servei de Protecció de l'Atmosfera  
15.07.22 01.08.22 \* Subdirecció General de Canvi Climàtic: Servei Coordinació de Polítiques de Canvi Climàtic.  
15.07.22   
26.08.22  
06.09.22  
27.07.22 DG Política Territorial i Paisatge:  
\* Servei Gestió Territorial (PATRICOVA)  
\* Subdirecció General d'Ordenació del Territori / ETCV  
\* Servei Infraestructura Verda i Paisatge  
15.07.22   
05.08.22  
31.08.22  
30.08.22 DG Obres Púbiques, Transport i Mobilitat:  
\* Subdirecció General Mobilitat  
\* Servei de Mobilitat Urbana  
\* Servei de Transport Públic i Coordinació Intermodal  
15.07.22 02.09.22 Servei Territorial d'Urbanisme de València  
15.07.22 12.09.22 DG de Ports, Aeroports i Costes.  
18.07.22 26.07.22 Transport Metropolità de València  
19.07.22 04.08.22 Entitat de Sanejament d'Aigües. (EPSAR)  
15.07.22 10.08.22 Conselleria d'Educació, Investigació, Cultura i Esport: DG de Cultura i Patrimoni  
15.07.22 30.08.22 C. Economia Sostenible, Sectors Productius, Comerç i Treball. Secció d'Indústria.  
15.07.22 12.08.22 Conselleria de Sanitat: DG de Salut Pública  
15.07.22 06.09.22 VAERSA  
15.07.22 26.07.22  
29.07.22 IVACE Institut Valencià de la Competitivitat Empresarial  
15.07.22 24.08.22 Agència Valenciana de Seguretat i resposta a les Emergències.  
15.07.22 19.07.22 Diputació de València: Àrea Infraestructura  
19.07.22 01.08.22 Confederació Hidrogràfica del Xúquer  
15.07.22 10.08.22 Autoritat Portuària València  
19.07.22 05.08.22 Demarcació de Carreteres (Ministeri)  
18.07.22 10.08.22 Subdirecció General de Planificació Ferroviària (ministeri)  
19.07.22 29.08.22 DG Telecomunicacions i Ordenació dels Serveis de Comunicació Audiovisual  
19.07.22 16.09.22 ADIF Àrea de Patrimoni i Urbanisme  
19.07.22 09.08.22 ACUAMED  
19.07.22 10.08.22 Ajuntament de Sagunt  
19.07.22 22.08.22 Ajuntament de Puçol  
15.07.22 09.08.22 SAGGAS, SA.  
20.07.22 02.09.22 Nedgia-Cegas (Naturgy)  
15.07.22 11.08.22 Aigües de Sagunt  
15.07.22 08.09.22 Red Eléctrica de España  
15.07.22 13.09.22 VODAFONE  
15.07.22 05.08.22 Iberdrola  
20.07.22 25.08.22 Orange-Elecnor  
15.07.22 27.07.22 Comunitat de Regants de Sagunt  
15.07.22 27.07.22 Autos Vallduxense, SL.  
15.07.22 28.07.22 Companyia Logística d'Hidrocarburs  
  
  
També es va realitzar consulta a les següents, però no van arribar a pronunciar-se: Servei d'Ordenació i Gestió Forestal, Servei de Residus, Servei Territorial de Medi Ambient (acústica), Associació Valenciana de Custòdia i Gestió Responsable del Territori, Acció Ecologista Agró, Ecologistes en Acció PV, Associació d'Empresaris del Camp de Morvedre, Acerlormittal España, SA, Telefónica, Correus, Sociedad Ibérica de Construcciones eléctricas, REPSOL, ENAGAS, ENDESA i l'EMSHI.  
Posteriorment a la sol·licitud d'emissió d'aquest pronunciament es van remetre els informes següents:  
  
11.11.22 Servei de Gestió Territorial (PATRICOVA)  
15.11.22 Servei d'Infraestructura Verda i Paisatge  
07.11.22 DG de Qualitat i Educació Ambiental  
  
  
Així mateix, es remeten sol·licituds d'informe a la DG de Cultura i Patrimoni, la Demarcació de Carreteres de l'Estat i la DG de Telecomunicacions i Ordenació dels Serveis de Comunicació Audiovisual, les quals, fins ara, no han sigut contestades.  
b.3) Descripció de la proposta de Pla:  
Ha sigut necessari adaptar l'ordenació detallada al Projecte de recuperació i transformació econòmica per al desenvolupament d'un ecosistema per a la fabricació de vehicles elèctrics i connectats (PERTE VEC), sobre la base del qual es pretén implantar una gigafactoria per a la fabricació de bateries elèctriques. Aquesta activitat requereix parcel·les d'1 milió de m² aproximadament i les parcel·les proposades inicialment tenien una dimensió menor.  
L'ampliació de la grandària de les parcel·les suposa la desaparició de part dels vials, un d'aquests pertanyent a la xarxa primària (ordenació estructural) que discorria paral·lel a la CV-309 i la redistribució dels diferents usos dins del sector.  
- En línies generals, l'ordenació detallada queda de la manera següent:  
\* Es creen quatre parcel·les d'ús industrial, IN, les superfícies de les quals oscil·len entre 189.000 i 1.294.000 m².  
\* L'estació intermodal, TI, manté la seua ubicació i augmenta lleugerament la seua superfície (uns 30.000 m²).  
\* Es generen dos nodes de centralitat, un a l'est al costat de l'accés i un altre al nord-oest. En aquests es distribueixen les illes d'ús terciari (TR), aparcaments (SCA), equipaments múltiples (SQM) i les parades d'autobús.  
\* La subestació elèctrica canvia el seu emplaçament a les parcel·les SQI-1 i SQI-5 situades al nord-oest. En l'antiga localització d'SQI-3 es disposa ara la planta de transferència de residus. L'EDAR es manté en SQI-2, però en part de la seua superfície es defineix ara l'SQI-4 com un espai de reserva per a altres serveis urbans que puguen ser necessaris.  
  
\* En disminuir la dimensió dels vials ha resultat dificultosa la reserva d'aparcaments públics. Finalment, s'ha realitzat en nou parcel·les i, a més, s'han modificat les ordenances per a la seua reserva en parcel·la privada.  
\* Les zones verdes situades al nord es mantenen (SVJ-2, SVJ-3 i SVJ-4), mentre que la situada a l'oest (SVJ-1) canvia lleugerament la seua distribució. L'SVJ-1 està conformada de dues maneres, d'una banda dins de l'afecció visual del ferrocarril i amb una amplària de 75 metres (abans eren 100) constitueix part del corredor ecològic; d'altra banda, al costat dels equipaments múltiples i usos terciaris conforma un espai més lúdic i esportiu.  
\* Per a l'enjardinament d'SVJ-1 es tindran en compte diferents condicionants derivats de l'estudi de paisatge: formació de terraplens amb pendents entre el 25 € 30 % en la franja de la zona verda més pròxima a l'autovia i el ferrocarril fins a una alçària entorn dels 5 m. Aquests terraplens es distribuiran formant xicotetes elevacions, intentant naturalitzar la seua imatge amb vegetació variada en grandària i espècies, per a evitar l'efecte pantalla de barrera visual artificial, i podrien reforçar-se amb murets de pedra seca. S'utilitzarà arbratge de port alt de fulla perenne i arbustos.  
\* S'ha incorporat en les ordenances del Pla l'obligació de delimitar a l'interior de les parcel·les industrials espais oberts i de caràcter verd (lliures d'edificació, sense segellament de sòl, amb plantacions de vegetació i arbratge, etc.), amb dimensions i posició en la parcel·la tals que garantisquen la conformació d'un sistema continu d'espais oberts.  
  
\* L'edificabilitat que s'atorga en el planejament vigent és de 0,638 m²sostre/m²sòl, que suposen 3.471.316,19 m²sostre. Les edificacions d'ús industrial podran aconseguir els 40 metres d'alçària i ocupar el 80 % de la parcel·la; les edificacions terciàries seran més xicotetes, amb una alçària màxima de 20 metres i una ocupació del 70 %.  
- En l'ordenació estructural finalment s'han definit tres zones:  
\* ZND-IN: per al sòl urbanitzable industrial.  
\* ZRP-AG: sòl no urbanitzable protegit agrícola que actua com a connector ecològic.  
\* ZRP- CR: sòl no urbanitzable protegit de carreteres.  
S'ha considerat com a xarxa primària inscrita el vial d'accés des del Parc de Sagunt I (PCV-3) fins a connectar amb el polígon Camí de la Mar (PCV-2).  
S'han exclòs del sector les infraestructures ferroviàries de la LAV València-Castelló i la connexió entre la línia Terol-Saragossa i el Port de Sagunt.  
- Les quanties superficials finalment aportades són:  
  
Denominació Superfície m² Edificabilitat m²sostre  
Zona industrial IN 2.667.901,18 2.908.012,29  
Zona terciària TR 133.392,22 370.863,66  
Zona verda SVJ 972.351,46   
Estació intermodal TI 688.104,73 321.098,24  
Infraestructures SQI 329.266,32   
Equipament múltiple SQM 14.500,00   
Aparcament SCA 167.774,62   
Xarxa viària PCV i SCV 467.650,10   
Superfície total sector 5.440.940,80 3.471.316,19  
Sòl no urbanitzable ZRP-AG1 681.706,36   
Sòl no urbanitzable ZRP-CR 85.338,28   
TOTAL 6.208.115,54 (\*)   
  
  
- Els quatre accessos al sector previstos en la versió anterior es mantenen, si bé l'accés est 1 s'inclou en la xarxa secundària en lloc de la xarxa primària, i passa de denominar-se PCV-1 a dir-se SCV-1. Així mateix, l'accés nord 2 manté les seues característiques però passa de ser l'SCV-13 a ser ara l'SCV-9, SCV-10 i SCV-12.  
- La ruta ciclista transeuropea EuroVelo 8 canvia el seu traçat. En la versió anterior discorria al costat dels vials de vora i ara disposa d'un traçat propi per la zona verda SVJ-1.  
- Ara s'especifica que el subministrament d'aigua procedirà de la dessalinitzadora existent a la zona portuària.  
b.4) Introducció en la proposta de les determinacions de la DATE:  
  
En l'apartat 4 del document denominat Informe de modificacions introduïdes en el Pla especial de l'àrea logística de Sagunt (octubre 2022) es descriu amb detall la manera en la qual se solucionen les determinacions de la DATE de 17 de febrer de 2022 i que s'han descrit en l'apartat a.  
L'avaluació d'aquests canvis es realitza en l'apartat c.  
b.5) Informes de les administracions públiques afectades  
Dels informes rebuts durant la participació pública iniciada mitjançant publicació en el DOGV de 15 de juliol de 2022 es poden destacar les qüestions següents:  
- El Servei Territorial d'Urbanisme, mitjançant l'informe de 2 de setembre de 2022, considera que s'han complit les consideracions realitzades en anteriors informes i correcta l'ordenació urbanística; així mateix, posposa l'anàlisi de les seues determinacions i la tramitació seguida a l'informe que s'emeta quan el Pla es presente a la Comissió Territorial d'Urbanisme perquè aquesta emeta informe, pas previ a la resolució de la consellera de Política Territorial Obres Públiques i Mobilitat per a l'aprovació definitiva del pla.  
- El Servei de Gestió d'Espais Naturals Protegits informa el 7 de setembre de 2022 que com a mesura correctora es restituïsquen les séquies afectades per la urbanització del pla. Considera necessària la recuperació de la séquia de l'Arrif ja que possibilitaria l'entrada d'aigua de la séquia de Montcada. Així mateix, proposa mesures a adoptar en el corredor ecològic.  
- El Servei Territorial de Medi Ambient es pronuncia en termes similars però descrivint amb major detall la necessitat de recuperar la séquia de l'Arrif. A més, proposa la realització d'una urbanització sostenible i evitar la impermeabilització dels sòls, millores en el connector ecològic i la preservació d'exemplars arboris monumentals.  
  
- L'EPSAR ha informat que segons les dades aportades per l'interessat es generaran 22.012,13 m³/dia que superaran la capacitat del sistema de depuració existent. No obstant això, assenyalen que disposen de dades més precises que les aportades els retorns de les quals seran menors, amb la qual cosa els cabals que es generen ja tindrien cabuda en l'EDAR el projecte de la qual està elaborant-se.  
- En matèria d'agricultura la direcció territorial d'aquesta conselleria ha emés informe en sentit favorable condicionat al fet que en l'adob de les zones verdes es tinga en compte l'Ordre 10/2018, de 27 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
- En relació amb el risc d'inundació, el 26 d'agost de 2022 el Servei de Gestió Territorial ha emés informe favorable a la proposta condicionat al fet que el projecte de la infraestructura ferroviària elabore un estudi d'inundabilitat.  
- La Confederació Hidrogràfica del Xúquer ha ratificat el seu informe favorable.  
- El Servei de Planificació Territorial ha emés informe favorable, el 6 de setembre de 2022, a la vista que s'han complit les determinacions indicades en anteriors informes.  
- L'informe relatiu a l'estudi acústic assenyala que el sector no generaria al seu entorn exterior uns nivells sonors superiors als objectius de qualitat acústica indicats en la normativa vigent. Quant a l'interior del sector, s'observa que únicament en una franja de 16 metres paral·lela al vial 16 del sector TR-2 se superarien els objectius de qualitat acústica per a ús terciari en període nocturn (55 dBA), per la qual cosa es plantegen mesures correctores, si bé aquestes mesures estan condicionades a conéixer el tipus d'activitat que se situe en aquesta parcel·la i el seu horari de funcionament.  
- L'IVACE ha emés informe mitjançant el qual reiteren les al·legacions anteriors relatius a la millora d'accessos al sector (execució del vial PR-8 de Parc de Sagunt 1, desdoblament de la CV-309 i l'execució d'un nou accés). Així mateix, assenyalen que la minoració d'estàndards es va realitzar tenint en compte que el polígon és de caràcter logístic.  
  
- La Subdirecció General de Mobilitat ha emés informe favorable però condicionat a l'esmena de 10 objeccions relatives a les infraestructures viàries, ferroviàries i per a ciclistes i vianants.  
- El Servei de Mobilitat Urbana informa el 31 d'agost de 2022 que el Pla de mobilitat compleix els objectius, criteris generals i determinacions de l'article 12 de la Llei de mobilitat, si bé estima convenient millorar la connexió per a ciclistes i vianants amb el nucli urbà del Port de Sagunt.  
- El Servei de Vida Silvestre emet informe el 2 de setembre de 2022 on indica que l'àmbit es troba fora d'espais Xarxa Natura 2000, que no hi ha afecció a microreserves, que no hi ha dades de la presència d'espècies de fauna i flora protegida i que no afecta hàbitats prioritaris.  
  
- Iberdrola assenyala que l'alimentació de la nova subestació es realitzarà amb noves línies de 132 kV des de l'ST Morvedre. Aquestes línies seran a càrrec de l'actuació encara que discórreguen fora d'aquesta.  
- L'Ajuntament de Puçol sol·licita que s'estudie amb més detall els accessos des del seu municipi i que es garantisca l'execució de les obres de millora que siguen necessàries.  
- L'Ajuntament de Sagunt assenyala les correccions que haurien de realitzar-se en l'ordenació detallada i accessos, però principalment incideix en la necessitat d'executar les obres pendents i compromeses de Parc Sagunt I.  
Entre la documentació ara presentada s'incorpora un annex explicatiu de com s'han incorporat en el Pla les determinacions assenyalades en els informes sectorials emesos. El criteri seguit ha sigut el de la incorporació de tots aquests.   
c) Verificació del compliment de les determinacions de la DATE de 17 de febrer de 2022.  
En aquesta DATE s'establien huit determinacions que s'han transcrit en l'apartat a. Per a verificar l'esmena d'aquestes, la legislació no preveu que el Pla haja de tornar a l'òrgan ambiental sinó que és en el tràmit d'aprovació definitiva quan l'òrgan substantiu verifica la seua incorporació al Pla. No obstant això, en aquest cas, en el qual s'ha modificat l'ordenació i és necessari procedir a la seua avaluació, no existeix impediment per a verificar si s'han introduït en el Pla adequadament.  
  
c.1. Determinació 1  
La creació de la zona ZRP-AG1 s'ha inclòs dins de l'àmbit del Pla especial, per a això s'ha modificat la cartografia i s'ha elaborat la corresponent fitxa de zona.  
Es considera que les modificacions introduïdes solucionen la determinació 1, si bé s'ha observat que per un error alguns plànols no s'han modificat (I.02, I.03 i el O.02).  
c.2. Determinació 2  
S'indicava que havien de modificar-se tres articles de les ordenances relatius als usos en el sòl no urbanitzable, zones verdes i el subministrament elèctric.  
Per a això s'han modificat els articles 102, 19 i 14 (que equivalen als articles 100, 18 i 13 de l'anterior versió).  
Es considera que la redacció dels articles 14 i 19 soluciona el que s'ha indicat en la determinació 2, no així la redacció de l'article 102.  
De la redacció de l'article 102 s'ha d'eliminar el text següent «Així mateix, es podrà autoritzar la implantació d'instal·lacions relacionades amb l'aprofitament de l'energia renovable, en la zona més pròxima al sector i a Parc Sagunt I, sempre que això no minore en més d'un 10 % l'amplària del corredor territorial». No s'ha d'oblidar que el Pla ha de regular els usos dins de la zona ZRP-AG1 en la qual com ja s'indicava en la DATE són «els usos compatibles amb el manteniment, conservació, millora, aprofitament i posada en valor dels recursos protegits (corredor ecològic i territorial). A més es podran permetre els cultius agrícoles i el manteniment de les construccions existents» per la qual cosa no resulten admissibles les instal·lacions esmentades.  
  
El 10 de novembre de 2022 s'ha publicat en el DOGV «la consulta pública de la iniciativa industrial presentada per la mercantil Power Holdco, SA, al terme municipal de Sagunt, a l'efecte de la seua declaració com a projecte territorial estratègic». En aquesta s'inclouen, a més de l'àmbit del Pla especial, els sòls en els quals s'emplaçaran els parcs fotovoltaics que proveiran energia a les empreses que s'implanten en ZND-IN.  
Convé puntualitzar que els sòls d'aquests parcs fotovoltaics no formen part del Pla especial i que no s'han avaluat amb aquesta DATE, per la qual cosa no es poden establir normes que regulen la seua implantació. Per a elaborar el Pla especial ha sigut necessari definir la infraestructura verda a escala territorial, entre la qual s'inclou un corredor, però la regulació dels usos permesos en aquesta queden fora de l'àmbit d'aquest pla especial.  
c.3. Determinació 3  
Es descriuen aspectes (enjardinament, petjada de carboni, reforestació, xarxa de séquies, SUDS, aigua de condensació, aigua depurada, vials i il·luminació) que s'han d'avaluar en el projecte d'urbanització i que com són de més detall escapen a l'escala d'aquest pla.  
La versió de Pla remesa opta per incloure aquestes determinacions en la fitxa del Pla i en les ordenances que en tindre eficàcia normativa condicionarà el desenvolupament del projecte d'urbanització.  
Amb la introducció d'aquests canvis en la part amb eficàcia normativa del Pla es pot considerar com a solucionada la determinació 3, amb excepció del càlcul de la petjada de carboni que requerirà una nova redacció del condicionant tal com es descriu en l'apartat d.  
c.4. Determinació 4  
S'indicaven diversos temes que havien d'incloure's en la fitxa de gestió del sector.  
Es tractava d'aspectes relatius al control de la contaminació atmosfèrica, subministrament hídric, petjada de carboni, risc de les activitats pròximes i l'edificabilitat.  
S'ha revisat la redacció de la fitxa de gestió i s'ha considerat que s'han introduït les modificacions necessàries per a solucionar la determinació 4.  
c.5. Determinació 5  
Pretenia la concreció dels accessos viaris que eren a càrrec del sector.  
Per a això, s'ha modificat la fitxa de gestió descrivint quins són i s'han representat gràficament en el plànol O.05.  
Si bé l'escala d'aquest pla fa difícil la seua concreció, resulta suficient per a l'instrument que es tramita i que posteriorment es podrà detallar en el projecte d'urbanització, per la qual cosa es considera que les modificacions introduïdes solucionen la determinació 5.  
c.6. Determinació 6  
Es refereix a la inclusió d'indicadors relatius al manteniment i funcionament del corredor ecològic.  
- La documentació indica que s'han inclòs en l'apartat 3.12 de la memòria justificativa. No obstant això, una vegada analitzat aquest, s'observa que no s'inclou allò pretés, per tant no pot considerar-se solucionada la determinació 6.  
El funcionament del corredor ecològic requereix una sèrie d'elements (passos de fauna, dispositius de fugida?) que s'han executat o s'han d'executar en infraestructures pertanyents a l'Estat. El que es pretén en la determinació és que s'establisquen indicadors per a garantir el funcionament del corredor i assegurar la seua execució i manteniment.  
  
Així mateix, serà necessari que en les infraestructures lineals que s'executen en un futur s'adopten mesures per a garantir la continuïtat del corredor, per la qual cosa serà necessari fer el seguiment en aquest sentit.  
- També s'ha observat que s'ha inclòs en les fitxes de gestió del sector una sèrie de mesures preventives i correctores, que es descriuen amb major detall en la memòria justificativa.  
Algunes d'aquestes mesures també es produeixen en infraestructures pertanyents al ministeri, per tant, per a poder dur-les a terme serà necessari consensuar-les amb aquesta administració.  
- Per això serà necessari que aquestes modificacions s'introduïsquen en l'EATE, apartats 4.3 Indicadors i 9.8 Programa de vigilància ambiental.  
c.7. Determinació 7  
Pretenia l'efectiva inclusió de les determinacions dels informes sectorials emesos en el pla, ja que la versió remesa per a la seua avaluació era anterior a l'emissió d'algun d'aquests.  
Es considera complida, ja que el document ha sigut novament sotmés a participació pública i les administracions afectades han emés informe. La versió que ara es remet ja inclou les determinacions d'aquests informes.  
c.8. Determinació 8  
Es refereix a la necessitat d'obtindre un pronunciament definitiu en matèria de patrimoni cultural, paisatge i carreteres gestionades per l'estat.  
- La directora general de Cultura i Patrimoni ha emés informe el 20 d'agost de 2022 en sentit favorable si bé assenyala tres aspectes que han de ser esmenats referents a la necessitat de realitzar una valoració patrimonial més àmplia de dos immobles, a la inclusió en la part normativa del Pla d'algunes actuacions i a la localització cartogràfica dels béns.  
  
- El Servei d'Infraestructura verda i Paisatge ha emés informe el 27 de juliol de 2022 de caràcter favorable condicionat a uns aspectes relatius a la zona verda SVJ-1 i a la introducció de les normes d'integració paisatgística en les ordenances.  
- La Demarcació de Carreteres de l'Estat ha emés informe el 5 d'agost de 2022 en el qual assenyala la necessitat de millorar els accessos. Planteja diverses actuacions encaminades a fer viables les connexions existents sense generar nous vials.  
Des del punt de vista ambiental es considera que aquests pronunciaments consideren complida la determinació 8 de la DATE, i correspon a l'òrgan substantiu valorar si el seu contingut és suficient per a poder procedir a l'aprovació definitiva del pla.  
d) Anàlisi de la previsió dels impactes significatius per l'aplicació del Pla  
- S'ha modificat la localització de la subestació elèctrica (SE) i se situa a la parcel·la SQI-1. En el Pla especial s'indica que l'alimentació d'aquesta SE es realitzarà previsiblement mitjançant línies aèries d'alta tensió de 220 o 400 kV. Des de la SE se subministrarà en mitjana tensió a les diferents parcel·les.  
A més, el 10 de novembre de 2022 s'ha publicat en el DOGV l'existència de dos parcs fotovoltaics que proveiran energia a aquesta SE. Aquests parcs se situen a l'oest de la V-23 i al nord del riu Palància i també traslladen la seua energia a través de línies d'alta tensió.  
L'article 10 del TRLOTUP com a criteri d'integració territorial de les infraestructures per a minimitzar el consum de sòl és la seua canalització a través de corredors multifuncionals. En aquest cas es disposen almenys de dos corredors ja conformats, un paral·lel a la V-23 en direcció nord-sud i un altre conformat per la línia fèrria d'accés al port i les dues línies d'alta tensió en direcció est-oest.  
Per a evitar l'eliminació de vegetació de les zones verdes, principalment en SVJ-1 situat a l'oest d'IN-1, s'ha de procurar aprofitar aquests corredors perquè discórreguen les línies que han de subministrar energia a la SE.  
- L'1 d'agost de 2022, el Servei de Coordinació de Polítiques de Canvi Climàtic ha emés informe relatiu a la petjada de carboni i dispersió de contaminants. En resum s'indica que:  
\* En l'estudi de petjada de carboni, tot el trànsit de mercaderies s'ha previst mitjançant vehicles pesants de gasolina o gasoil. S'ha de tindre en compte que previsiblement la posada en marxa de l'estació intermodal de ferrocarril reduirà la petjada de carboni de l'àrea del Pla especial.  
\* S'analitza el càlcul realitzat on s'indica que s'enjardinarà una superfície de 83,76 ha en les zones verdes, 1.666 escocells en vials i 6.749 peus en les mitgeres, per a contrarrestar l'eliminació de 362 ha de cítrics (tarongers i mandariners) i les 6.179,34 t d'emissions pel funcionament anual del Pla malgrat que en el càlcul posterior consideren que hi ha errors, valoren de manera positiva l'estudi ja que es troba en línia amb la mesura 43 de l'Estratègia Valenciana de Canvi Climàtic i Energia 2021-2030 (incorporar en els criteris de disseny de les diverses actuacions sobre el territori la vegetació existent o compensació d'aquesta).  
  
En la documentació del Pla que analitza la consideració d'aquest informe únicament indica que s'ha actualitzat l'estudi de petjada de carboni i dispersió de contaminants, però no s'hi indica de quina manera.  
  
Una vegada analitzat l'estudi s'observa que la metodologia de càlcul és la mateixa que l'estudi anterior i que ja va ser valorada positivament pel Servei de Coordinació de Polítiques de Canvi Climàtic. Els resultats numèrics que s'aporten són aproximats ja que s'hauran de concretar en el projecte d'urbanització; no obstant això, sí que són vàlids per a traure una conclusió:  
Que és necessari reforestar sòl forestal (p. 15 de l'estudi): l'arbratge que es disposarà en les zones verdes i en els vials serà insuficient per a compensar les emissions del trànsit i les absorcions dels camps de cítrics que s'eliminen, per tant és necessari habilitar nous embornals de carboni.  
En l'estudi, la superfície que s'estima necessària és d'unes 1.210 hectàrees d'ecosistemes forestals o bé 685,42 ha de cítrics, quanties que resulten elevades i difícils de gestionar.  
A més d'aquestes mesures, l'estudi proposa unes altres però són a més llarg termini i escapen del control dels promotors: foment de la mobilitat i transport sostenibles (transport de mercaderies per ferrocarril, utilització del transport públic, bicicleta i vehicles elèctrics?) i les actuacions sobre els vehicles (renovació del parc mòbil, infraestructura per a la recàrrega, revisions periòdiques en vehicles...).  
  
En la determinació 3 de la DATE emesa el 17 de febrer de 2022 s'indicava que «en el cas que siga necessària la reforestació de sòl forestal, el seu import i execució s'inclourà en el projecte d'urbanització. L'execució de les mesures correctores coincidirà temporalment amb les de la resta de la urbanització», aspecte que a la vista de l'estudi realitzat convé que siga modificat.  
Ateses les magnituds resultants de la reforestació que cal, s'hauran de planificar les localitzacions precises on s'intervindrà així com el seu desenvolupament temporal. Aquestes actuacions caldrà consensuar-les i coordinar-les amb el Servei d'Ordenació i Gestió Forestal de la DG de Medi Natural i d'Avaluació Ambiental.  
A més, serà necessari fer un seguiment per a verificar la seua execució mitjançant l'establiment dels corresponents indicadors.  
Hi ha altres metodologies per a compensar les emissions de CO2 que podrien ser viables però la reforestació és la que s'ha proposat i ha sigut admesa pel Servei de Coordinació de Polítiques de Canvi Climàtic.  
  
- La modificació de l'ordenació detallada per a crear parcel·les majors ha originat el canvi de les reserves dotacionals. La verificació que els estàndards urbanístics s'ajusten al TRLOTUP correspondrà realitzar-la a la Comissió Territorial d'Urbanisme, i no a l'òrgan ambiental, en un fase posterior de la tramitació.  
e) Acord d'emissió complementari. Determinacions finals  
De conformitat amb el que es disposa en l'article 56 del TRLOTUP, d'acord amb els fonaments que han exposat, es proposa emetre aquesta declaració ambiental i territorial estratègica del Pla especial àrea logística de Sagunt que complementa l'emesa el 17 de febrer de 2022, sempre que s'incorporen en aquest, abans de la seua aprovació definitiva, les determinacions següents:  
1. Les determinacions finals núm. 1, 2, 4, 5, 7 i 8 de la DATE emesa el 17 de febrer de 2022 es consideren complides en la nova documentació presentada i queden sense efecte, si bé caldrà:  
  
1.1. Modificar els plànols I.02, I.03 i el O.02 perquè ZRP-AG1 quede inclòs dins de l'àmbit del Pla especial.  
1.2. Eliminar de la redacció de l'article 102 de les ordenances el text següent: «Així mateix, es podrà autoritzar la implantació d'instal·lacions relacionades amb l'aprofitament de l'energia renovable, en la zona més pròxima al sector i a Parc Sagunt I, sempre que això no minore en més d'un 10 % l'amplària del corredor territorial». En la DATE emesa ja s'indicaven els usos admissibles i aquests no s'hi preveien.  
  
2. La determinació final núm. 3 de la DATE emesa el 17 de febrer de 2022 canvia la seua redacció per la següent:  
El projecto d'urbanització se sotmetrà al procediment d'avaluació d'impacte ambiental. Aquest adjuntarà un estudi on es concrete amb major precisió la petjada de carboni, es determine el guany produït per les zones verdes i la pèrdua pels camps de cítrics eliminats. Perquè aquest estudi siga precís s'haurà d'estudiar amb detall l'enjardinament que es realitzarà en les zones verdes i els vials.   
  
L'estudi determinarà les t de CO2 anuals a fixar i la superfície de sòl forestal a reforestar i els imports s'inclouran en el projecte d'urbanització.  
El projecte d'urbanització inclourà una planificació de la reforestació (incloent-hi sòls, terminis i imports) que serà consensuada amb el Servei d'Ordenació i Gestió Forestal de la DG de Medi Natural i d'Avaluació Ambiental.  
El projecte d'urbanització haurà de ser informat, almenys, pel Servei de Coordinació de Polítiques de Canvi Climàtic i pel Servei d'Ordenació i Gestió Forestal.  
S'inclourà en l'EATE un indicador per a controlar la superfície de sòl forestal reforestada i el balanç de la fixació del CO2 per a poder realitzar el seguiment de la seua evolució.  
3. La determinació final núm. 6 de la DATE emesa el 17 de febrer de 2022 continua sent vàlida i manté la seua redacció (vegeu l'apartat c.6): «En els indicadors de seguiment s'inclouran els relatius al manteniment i funcionament del corredor ecològic».  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el Pla o programa, o bé, sense perjudici dels que siguen procedents en via administrativa o judicial contra l'acte, si escau, d'aprovació del pla o programa.  
La declaració ambiental i territorial estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera adoptat o aprovat el pla o programa en el termini màxim de dos anys des de la seua publicació, llevat que s'acorde la pròrroga en els termes establits en l'article 59 del TRLOTUP.  
Aquesta declaració ambiental i territorial estratègica serà publicada en el DOGV i posada a la disposició del públic en la pàgina web de la Conselleria. Aquesta serà traslladada a l'òrgan promotor i a l'òrgan substantiu.  
  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què fa referència l'article 56.6 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de conformitat amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda emetre la declaració ambiental i territorial estratègica complementària del Pla especial de l'àrea logística de Sagunt, amb la incorporació al Pla de les determinacions finals assenyalades.  
Notificar a les persones interessades que en contra d'aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que disposa l'article 18.2 de la Llei 40/2015, d'1 d'octubre, de règim jurídic del sector públic.  
  
València, 21 de novembre de 2022.- El secretari de la Comissió d'Avaluació Ambiental: José del Valle Arocas.»  
  
València, 25 de novembre de 2022.- El director general de Medi Natural i d'Avaluació Ambiental: Julio Ramón Gómez Vivo.